Melnais rumpucis

Melnais rumpucis, agrāk arī ādainais rumpucis (Helvella corium, agrāk arī Cyathipodia corium) ir Latvijā ļoti reti sastopama rumpuču ģints sēne, kuras augļķermeņi informācijas trūkuma vai sugas retuma un aizsargājamības dēļ tiek uzskatīti par neēdamiem. Latvijā pirmoreiz identificēts 2015. gadā Jūrmalā.Dabas dati: pirmās atrašanas vietas karte

 Taksonomija 

Sugu pirmoreiz aprakstījis Masī 1895. gadā. Sugas latīniskajam nosaukumam pavisam ir 13 zinātniski atzīti sinonīmi.Mycobank: Helvella corium (O. Weberb.) Massee, British Fungus-Flora 4: 463 (1895) (MB#414777)

 Citvalodu nosaukumi 

Latīņu corium tulkojumā ir "ādainais", tomēr latviešu valodā tika pieņemts ģermāņu valodās biežākais sugas nosaukums "melnais". Krievu valodā par "melno" (Лопастник чёрный) sauc tumšo rumpuci (Helvella atra), kamēr melnā rumpuča krievu nosaukums ir latīniskajā versijā (Лопастник кожистый).Грибы Сибири: Лопастник кожистый (Helvella corium) Ungāriski sēni sauc Feketéllő papsapkagomba — "nomelnējusī garīdznieka cepure".

 Sēnes apraksts 

 Cepurīte: Kausveidīga ar ieritinātu malu, vecumā gandrīz plakana ar viļņotu, nelīdzenu malu. Iekšpuse ar sporu nesošo slāni tumši brūna vai melna, viegli krunkota, gludu virsmu, kas centrā var kļūt matēta. Ārpuse, kas vecumā kļūst par apakšpusi, parasti gaišāka, brūna, pelēkmelna vai melna, reizēm ar gaišu apmali, ar ļoti sīkiem gaišākiem matiņiem. Augstums līdz 1 cm, diametrs līdz 2,5 (4) cm. 
 Kātiņš: Melns vai tumšbrūns, uz leju gaišāks, gluds vai vecumā vāji rievains, nedaudz resnāks uz leju, ciets, kails vai viegli pūkains. Cilindrisks vai nedaudz saspiests. Garums 1—3 cm, resnums 0,8—1,5 cm. 
 Sporas: plati eliptiskas, gludas, bezkrāsainas, nobirums balts, ar vienu lielu eļļas pilienu centrā, 16—22/9,5—12,5 (15) µm.
 Aski: 225—250x12—17 µm, katrā askā 8 sporas.
 Parafīzes masā brūnas, cilindriskas, augšgalā paplašinātas līdz 9 µm.Kuo, M. (2012, July). Helvella corium. MushroomExpert.Com

 Augšanas apstākļi 

Visticamāk saprofīts, taču iespējams, ka veido mikorizu ar lapu kokiem.NMV Verspreidingsatlas Paddenstoelen: Helvella corium (O. Weberb.) Massee, Zwarte schotelkluifzwam Aug pavasaros un vasaras sākumā smilšainās augsnēs, izcirtumos un izdegumos, bieži  zāļainās vietās un tuvu ūdeņiem. Atrodams galvenokārt ziemeļu puslodes vēsajā un mērenajā joslās, t. sk. Grenlandē un Špicbergenā.GBIF: Helvella corium (O.Weberb.) Massee, pasaules karte ar 115 atrašanas vietām Ziemeļamerikā atrasts pie vītoliem, tūjām un apsēm.Abbott SP, Currah RS (1997). "The Helvellaceae: Systematic revision and occurrence in northern and northwestern North America". Mycotaxon. 62: 1–125. Aug arī smagi bojātās augsnēs, atzīmēts uz ķīmiskās rūpniecības atkritumu uzkalniem un pamestu Kanādas urāna raktuvju atkritumos.Kalin M, Stokes PM (1980). "Macrofungi on uranium mill tailings — associations and metal content". The Science of the Total Environment. 19 (1): 83–94. doi:10.1016/0048-9697(81)90120-0.

Ungārijā kā izņēmuma gadījums atrasts arī novembrī.Miskolci Gombász Egyesület: Feketéllő papsapkagomba - Helvella corium

 Barības vērtība 

Pārbaudīti dati par ēdamību neeksistē. 

 Līdzīgās sugas 

Pēc krāsas līdzīgs tumšajam rumpucim, kura cepurīte ir samīcīta diska formā, nevis stipri ieliekta kā melnajam rumpucim. Tumšais rumpucis ir arī nedaudz lielāks. Kātkausa rumpucis ir ar garāku kājiņu un gaišāks, sastopams bagātā augsnē vai uz koksnes.I.Dāniele, D.Meiere "Lielā Latvijas sēņu grāmata", Karšu izdevniecība Jāņa sēta, Rīgā, 2020, 493. lpp. 
Līdzība ir ar Ziemeļamerikā un Āzijā atrasto Plectania nannfeldtii, taču tai daudz garāks kātiņš (līdz 5 cm) un ievērojami lielākas sporas (23–28/11–14 µm).Evenson VS. (1997). Mushrooms of Colorado and the Southern Rocky Mountains. Englewood, Colorado: Westcliffe Publishers. 51. lpp. ISBN 1-56579-192-4. Salīdzinājumā ar līdzīgo melno kaussēni tā kātiņš toties ievērojami garāks.

 Skatīt arī 

 Sēņošana

 Ārējās saites 

 Index Fungorum
 Mycobank
 Mikologu biedrība: Latvijā konstatētās sēņu sugas 

 Atsauces 

Kategorija:Neēdamās sēnes
Kategorija:Asku sēnes